जेट प्रवेश परीक्षा के बढ़े शुल्क के विरोध में स्टूडेंट्स उतरे सड़कों पर
जेट/प्रीपीजीप्रवेशपरीक्षा-2017 का परीक्षा के बढ़े शुल्क के विरोध में बुधवार को स्टूडेंट सड़क पर उतर आए। स्टूडेंट्स ने प्रदर्शन कर बढ़े हुए शुल्क को कम करने की मांग की। आक्रोशित स्टूडेंट ने सरकार के खिलाफ नारेबाजी की। इसके बाद मैन बाजार, कोर्ट रोड से होते हुए एसडीएम कार्यालय पहुुुंचे। इस मौके पर सिद्वी विनायक विद्यार्थी संघर्ष समिति के दिनेश जाखड़, लखविंद्र, विशाल, मनीष आदि ने सभा की। वक्ताओं ने कहा कि राजस्थान के कृषि विश्वविद्यालयों के संघटक एवं सम्बद्ध महाविद्यालयों के विभिन्न संकायों में स्नातक, स्नातकोत्तर पाठ्यक्रमों के लिए प्रवेश परीक्षा-2017 का आयोजन एमपीयूएटी, उदयपुर द्वारा मई माह में करवाया जा रहा हैं। इसकी प्रवेश परीक्षा का शुल्क 2800 रुपए (सामान्य, ओबीसी, एसबीसी) तथा 1400 रुपए (एससी, एसटी, पीसी) लिया जा रहा हैं। जो न्यायोचित नहीं है। इसमें ई-मित्र द्वारा ऑनलाइन फॉर्म भरवाने का खर्चा अतिरिक्त हैं। गरीब परिवारों के बच्चें इतना शुल्क वहन नहीं कर सकते। ज्योति, अनिता, सुशीला बिश्नोई, अनसुइया, रमन बिश्नोई आदि ने सरकार के इस निर्णय को गलत बताया। इसके बाद स्टूडेंट ने कुलाधिपति, राज्यपाल और मुख्यमंत्री के नाम एसडीएम को ज्ञापन दिया। ज्ञापन में बढ़ी हुई फीस को वापस लेने की मांग की। इस मौके पर डालूराम, मुकेश, श्योपत, पवन, सतवीर सहू, अजय, सुनील कस्वां, श्योपत गोदारा, सुभाष बिश्नोई आदि मौजूद थे।
संगरिया. एसडीएम कार्यालय पर प्रदर्शन करते हुए स्टूडेंट्स।
hin_Deva hin_Deva hin_Deva